《拟归田园 其五》
宋代·张九成

安得我辈人，一杯叙心曲。肝胆已相知，吾事一生足。

长日何以消，忘言书一束。夜阑相对语，松膏胜华烛。

衮衮不知眠，窗明天已旭。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。